Bedo Hafesb

Bardd Cymraeg oedd Bedo Hafesb (bl. 1540au - 1585). Roedd yn frodor o ardal Maldwyn, Powys.Meic Stephens (gol.), Cydymaith i Lenyddiaeth Cymru (Gwasg Prifysgol Cymru). Mae ei enw barddol yn awgrymu cysylltiad gyda phlwyf Aberhafesb. Ffurf annwyl o 'ewyrth' yw 'Bedo' sy'n dal i gael ei ddefnyddio heddiw (2014) mewn rhai ardaloedd.

Bywgraffiad
Daliai swydd sersiant yn Y Drenewydd, ond ychydig a wyddys amdano fel arall. Canai i uchelwyr Powys. Ceir sawl cywydd ganddo i foneddigion o'r Drenewydd a'r cylch. Canodd rai cywyddau dychan hefyd ac mae ar glawr cywyddau ymryson barddol rhyngddo ag Ieuan Tew Ieuanc.

Graddiodd Bedo yn ddisgybl pencerddaidd yn Eisteddfod Caerwys 1567 (Ail Eisteddfod Caerwys). Ei gyd-ddisgyblion pencerddaidd yn yr Eisteddfod honno oedd Siôn Tudur, Lewis Menai, Huw Llŷn, Wiliam Cynwal, Siôn Phylip a Huw Cornwy.Gwyn Thomas, Eisteddfodau Caerwys (Gwasg Prifysgol Cymru, 1968).

Gweler hefyd
Bedo Aeddren (fl. c. 1500), bardd o Langwm, Sir Conwy
Bedo Brwynllys (c. 1460), bardd o Aberhonddu
Bedo Phylip Bach (fl. 1480), bardd o Aberhonddu

Cyfeiriadau

Categori:Aberhafesb
Categori:Beirdd yr Uchelwyr
Categori:Genedigaethau'r 1540au
Categori:Llenorion yr 16eg ganrif o Gymru
Categori:Marwolaethau 1585
Categori:Pobl o Faldwyn